هیندیستاندا ژوئندن اعتباراً یاغان موسم یاغیشلارین‌دا مین ۶۰۰دن چوخ انسان حیاتینی ایتیردی.
هیندوستان تایمزین خبرینه گؤره، حکومت بیلگیلری، اؤلکه‌ده بو ایل، سون ۲۵ ایلین ان شدت‌لی موسم یاغیشلارینین ثبت ائدیلدیگینی و ژوئنده باشلایان شدت‌لی یاغیشلارین یول آچدیغی فلاکت و قضالاردا، ۲۹ سپتامبر اعتباریله اؤلکه‌ده مین ۶۷۳ انسانین اؤلدویونو اورتایا قویدو. معلوماتلار، عمومیتله ژوئن و سپتامبر آراسین‌دا داوام ائد‌ن موسم دؤنمینده بو ایل ۵۰ ایللیک اورتالامادان یوزده ۱۰ داها چوخ یاغیش یاغدیغینی گؤستردی.
موسم یاغیشلارینا باغلی‌دا ان چوخ اؤلومون، ۳۷۱ نفرین حیاتینی ایتیردیگی ماهاراشترا ایالتینده ثبت ائدیلدیگینی ایفاده ائد‌ن مقاملار، اؤلکه‌‌ده اؤلوملره ان چوخ آشیری یاغیش و سئللر سببیله چؤکه‌ن دیوارلارین و بینالارین یول آچدیغینی ایفاده ائتدی.
دیگر طرف‌دن، مقاملار، یاغیشلاردان ان چوخ تأثیرلنن ایالتلردن اوتار پرادش و بیهاردا، جمعه گونون‌دن بو یانا شدت‌لی یاغیشلارین یول آچدیغی سئل و قضالاردا اؤل‌نلرین ساییسینین ۱۴۴ نفره یوکسلدیگینی ایفاده ائتدی.
